**Ministru kabineta noteikumu projektu kopas par nacionālās SSN sistēmas un Starptautiskās kravu loģistikas un ostu informācijas sistēmas integrēšanu sākotnējās ietekmes novērtējuma ziņojums (apvienotā anotācija)**

|  |
| --- |
| **Tiesību akta projekta anotācijas kopsavilkums** |
| Nav jāaizpilda, jo anotācijas I sadaļas 2. punkts nepārsniedz divas lapaspuses. |

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | 2018. gada 4. oktobra likums “Grozījumi Jūrlietu pārvaldes un jūras drošības likumā” (Latvijas Vēstnesis, 2018, 204 nr.). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Jūrlietu pārvaldes un jūras drošības likuma 7. panta pirmās daļas 4. punktu viena no Nacionālo bruņoto spēku Jūras spēku Krasta apsardzes dienesta (turpmāk – Krasta apsardzes dienests) funkcijām ir nodrošināt Kuģu satiksmes uzraudzības un informācijas datu apmaiņas sistēmas darbību. Saskaņā ar Ministru kabineta 2009. gada 4. augusta noteikumiem Nr.857 “Kārtība, kādā nodrošināma sakaru tīklu darbība Kuģu satiksmes uzraudzības un informācijas datu apmaiņas sistēmas ietvaros” (turpmāk – MK noteikumi Nr.857) attiecīgajā sistēmā cita starpā ietilpst nacionālā SSN sistēma – Eiropas Savienības SSNsistēmā integrēta valsts informācijas sistēma, kas nodrošina apmaiņu ar kuģošanas informāciju. Saskaņā ar MK noteikumu Nr.857 2.2 punktu piekļuvi nacionālajai SSN sistēmai un tās integrāciju ar citām sistēmām nodrošina Starptautiskā kravu loģistikas un ostu informācijas sistēma (turpmāk – SKLOIS). Saskaņā ar MK noteikumu Nr.857 22.2 punktu SKLOIS pārzinis ir Satiksmes ministrija, kas SKLOIS atbilstību noteikumu prasībām un savietojamību ar Eiropas SavienībasSSNsistēmu nodrošina sadarbībā ar Krasta apsardzes dienestu.  2017. gada 30. augustā Ministru kabinets apstiprināja un iekļāva informācijas un komunikācijas tehnoloģiju mērķarhitektūras 37.0. versijā projektu “Starptautiskās kravu loģistikas un ostu informācijas sistēmas attīstība (SKLOIS 2)” (turpmāk – SKLOIS 2 projekts). 2017. gada 27. oktobrī SKLOIS 2 projekta iesniegumu apstiprināja Centrālā finanšu un līgumu aģentūra. Cita starpā SKLOIS 2 projekts paredz atteikties no pašreiz normatīvajos aktos nostiprinātā risinājuma – nacionālā SSN sistēma kā valsts informācijas sistēma un SKLOIS kā valsts informāciju sistēmu savietotājs. Tā vietā ir paredzēts abas sistēmas integrēt vienotā valsts informācijas sistēmā ar vienotu nosaukumu (SKLOIS) un vienotu pārzini (Satiksmes ministriju), integrētās sistēmas turētāja funkciju nododot valsts akciju sabiedrībai “Latvijas Jūras administrācija” (turpmāk – Latvijas Jūras administrācija) un atbilstoši precizējot normatīvo regulējumu.  2018. gada 4. oktobrī Saeima pieņēma atbilstošus grozījumus Jūrlietu pārvaldes un jūras drošības likumā, kuri stāsies spēkā 2019. gada 1. janvārī. Tagad nepieciešams atbilstoši precizēt arī Ministru kabineta noteikumus, kuros ir atsauces uz SSN sistēmu:   1. Ministru kabineta 2012. gada 15. maija noteikumus Nr.339 “Noteikumi par ostu formalitātēm”; 2. Ministru kabineta 2010. gada 21. decembra noteikumus Nr.1164 “Ostas valsts kontroles kārtība”; 3. Ministru kabineta 2015. gada 22. decembra noteikumus Nr.746 “Noteikumi par kuģu, kuģošanas kompāniju, ostu un ostas iekārtu aizsardzības funkciju sadalījumu, izpildi un uzraudzību”; 4. Ministru kabineta 2002. gada 8. oktobra noteikumus Nr.455 “Kuģu radīto atkritumu un piesārņoto ūdeņu pieņemšanas kārtība un kuģu radīto atkritumu apsaimniekošanas plānu izstrādes kārtība”.   Visos šajos noteikumos nepieciešams veikt tehniska rakstura grozījumus, aizstājot atsauces uz SSN sistēmu ar atsaucēm uz SKLOIS un, kur nepieciešams, – atsauces uz Krasta apsardzes dienestu aizstāt ar atsaucēm uz Latvijas Jūras administrāciju. Ministru kabineta 2012. gada 15. maija noteikumu Nr.339 “Noteikumi par ostu formalitātēm” 115., 116., 117. 118., 119. un 121. punktā ietvertie noslēguma jautājumi tiek svītroti, jo tie ir zaudējuši savu aktualitāti. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija sadarbībā ar Latvijas Jūras administrāciju. |
| 4. | Cita informācija | Bez 2. punktā uzskaitītajiem Ministru kabineta noteikumiem, atsauces uz SSN sistēmu ir iekļautas arī MK noteikumos Nr.857. Līdz ar Jūrlietu pārvaldes un jūras drošības likuma 45. panta trešās daļas izslēgšanu 2019. gada 1. janvārī, MK noteikumi Nr.857 zaudēs spēku. Tos paredzēts aizstāt ar diviem jauniem Ministru kabineta noteikumiem – atbilstoši likuma 41.3panta trešajai daļai izdotiem noteikumiem par AIS un LRIT sistēmu un atbilstoši likuma 41.2 panta trešajai daļai izdotiem noteikumiem par SKLOIS. Attiecīgie noteikumu projekti tiek virzīti atsevišķi (nav aptverti ar šo apvienoto anotāciju). |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Apvienotā anotācija ir sagatavota šādiem tiesību aktu projektiem:   1. Grozījumi Ministru kabineta 2012. gada 15. maija noteikumos Nr.339 “Noteikumi par ostu formalitātēm”; 2. Grozījumi Ministru kabineta 2010. gada 21. decembra noteikumos Nr.1164 “Ostas valsts kontroles kārtība”; 3. Grozījumi Ministru kabineta 2015. gada 22. decembra noteikumos Nr.746 “Noteikumi par kuģu, kuģošanas kompāniju, ostu un ostas iekārtu aizsardzības funkciju sadalījumu, izpildi un uzraudzību”; 4. Grozījums Ministru kabineta 2002. gada 8. oktobra noteikumos Nr.455 “Kuģu radīto atkritumu un piesārņoto ūdeņu pieņemšanas kārtība un kuģu radīto atkritumu apsaimniekošanas plānu izstrādes kārtība”. |
| 2. | Atbildīgā institūcija | Satiksmes ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar. |
| 2. | Sabiedrības līdzdalība projekta izstrādē | Saskaņā ar Ministru kabineta 2009. gada 25. augusta noteikumu Nr.970 “Sabiedrības līdzdalības kārtība attīstības plānošanas procesā” 5. punktu sabiedrības līdzdalība attiecīgo tiesību aktu projektu izstrādē nav obligāta, proti, projekti nav tādi, kas būtiski maina esošo regulējumu vai paredz ieviest jaunas politiskas iniciatīvas, t.sk. projekti nemaina sabiedrības (SSN sistēmas lietotāju) tiesību un pienākumu apjomu. Projekti satur tikai tehniska rakstura grozījumus, kas izriet no atbilstoša augstāka juridiskā spēka tiesību akta – 2018. gada 4. oktobra likuma “Grozījumi Jūrlietu pārvaldes un jūras drošības likumā”. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Projekts šo jomu neskar. |

Satiksmes ministrs U. Augulis

Vīza: valsts sekretāra vietā - Dž. Innusa

Valsts sekretāra vietniece

Logina, 67062133

anete.logina@lja.lv

Magone, 67028042

olita.magone@sam.gov.lv